**HRVATSKA REGULATORNA AGENCIJA ZA MREŽNE**

**DJELATNOSTI**

PRIJEDLOG PRAVILNIKA O NAČINU RADA POVJERENSTVA ZA ZAŠTITU PRAVA KORISNIKA  
USLUGA

**Zagreb, srpanj 2023.**

**I. OSNOVA ZA DONOŠENJE PRAVILNIKA**

Sukladno članku 26. stavku 1. Zakona o zaštiti potrošača (NN br. 19/22 i 56/23), javnopravno tijelo koje obavlja regulatorne poslove u pogledu javnih usluga dužno je osnovati savjetodavno tijelo u čijem radu sudjeluje i predstavnik udruge za zaštitu potrošača te na transparentan, objektivan i nediskriminirajući način, nakon mišljenja savjetodavnog tijela, donositi odluke koje se odnose na zaštitu prava potrošača – korisnika javnih usluga.

Na temelju članka 12. stavka 2. točke 2., članka 16. stavak 1. točke 1., članka 18. stavka 2. i članka 154. stavka 5. Zakona o elektroničkim komunikacijama (NN br. 76/22), članka 12. stavka 1. i članka 55. stavka 4. Zakona o poštanskim uslugama (NN br. NN 144/12,  153/13, 78/15 i 110/19) i članka 31. stavka 1. Zakona o regulaciji tržišta željezničkih usluga i zaštiti prava putnika u željezničkom prijevozu (NN br. 104/17), Povjerenstvo ima svojstvo i zadaće savjetodavnog tijela koje se osniva pri Hrvtaskoj regulatornoj agenciji za mrežne djelatnosti (dalje: HAKOM), a njegov način rada pobliže se propisuje pravilnikom koji donosi Vijeće HAKOM-a.

Trenutno je na snazi Pravilnik o načinu rada Povjerenstva za zaštitu prava korisnika usluga (NN br. 52/15; dalje: Pravilnik).

**II. OCJENA STANJA I OBRAZLOŽENJE IZMJENA**

1. **Ocjena stanja**

Postojeći Pravilnik primarno se mijenja zbog stupanja na snagu novog Zakona o elektroničkim komunikacijama (NN br.76/22; dalje: ZEK), obzirom da isti predstavlja temeljni propis sukladno kojem se uređuju i donose svi provedbeni propisi koji su u nadležnosti HAKOM-a. Uzimajući u obzir navedeno, to je ujedno i prilika da se novim Pravilnikom urede određene okolnosti koje su se pokazale učinkovite za rad Povjerenstva te otklone uočeni nedostaci u izričaju.

1. **Obrazloženje izmjena**

Nastavno na gore navedeno, u odnosu na postojeći Pravilnik u svrhu osiguranja ekonomičnosti rada Povjerenstva te nastavljanja dobre prakse održavanja on-line sastanaka, predlaže se propisati nastavak mogućnosti održavanja sjednica na daljinu.

Nadalje detaljnije je propisano da određene radnje, kao što je sazivanje sjednica, izvještaj o radu Povjerenstva za prethodnu kalendarsku godinu koje se podnosi Vijeću HAKOM-a obavlja predsjednik Povjerenstva, odnosno u slučaju njegove spriječenosti, drugi član Povjerenstva, što ostavlja prostor učinkovitijem planiranju sjednica i radnih obaveza.

Slijedom gore navedenog, kao i opsežne izmjene izričaja, predlaže se donošenje novog Pravilnika o načinu rada Povjerenstva za zaštitu prava korisnika usluga.

Sukladno članku 30. stavku 5. ZEK-a, o prijedlogu novog Pravilnika provest će se postupak javnog savjetovanja sa zainteresiranom javnošću.

**III. TEKST NACRTA PRIJEDLOGA PRAVILNIKA**

Prilaže se tekst prijedloga Pravilnika.